#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottságának

### 2024. december 16-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. december 17-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

1. **A Vépi úton a VASIVÍZ Zrt. telephelyének bejáratától a Kolozsvár utcáig a déli oldalon megállási korlátozás bevezetése**

Putz Attila képviselő úr, illetve az érintett területeken lévő vállalkozások kéréseként felülvizsgálatra került a Sági út és Kolozsvár út közötti szakaszforgalmi rendje. Ezen vizsgálat alapján a VASIVÍZ Zrt. telephelyének bejáratától a Kolozsvár utcáig „Megállni tilos” tábla kerül kihelyezésre az előterjesztés 1. sz. mellékletében foglalt térkép szerint a balesetmentes közlekedés, valamint a telephelyekhez történő ki-, és bejárás biztosítása érdekében. Ezen forgalmi rend módosítással az érintett cégek is egyetértettek.

1. **Jegenye utcában megállási korlátozás bevezetése**

Putz Attila képviselő úr a hozzá érkezett lakossági bejelentések alapján azzal a kéréssel fordult Önkormányzatunkhoz, hogy a Szombathely, Jegenye utcában a Nyitra Utcai Általános Iskola mentén kerüljön „Megállni tilos” tábla kihelyezésre az akadálymentes közúti forgalom biztosítása érdekében az előterjesztés 2. sz. mellékletében foglalt térkép szerint.

1. **Teleki Blanka utca – Verseny utca kereszteződése forgalmi rendjének megváltoztatása**

Bokányi Adrienn képviselő asszony a hozzá érkezett lakossági bejelentések alapján azzal a kéréssel fordult Önkormányzatunkhoz, hogy a jelenlegi jobbkézszabály szerinti közlekedés helyett a Verseny utca végén „ÁLLJ! Elsőbbségadás kötelező” tábla kerüljön kihelyezésre az esetleges balesetveszélyes helyzetek megelőzése érdekében az előterjesztés 3. sz. mellékletében foglalt térkép szerint.

1. **Zanat városrész előtt, a mezőgazdasági felüljáróra felvezető út forgalmi rendjének megváltoztatása**

Putz Attila képviselő úr a hozzá érkezett lakossági bejelentések alapján azzal a kéréssel fordult Önkormányzatunkhoz, hogy a 01225/3 hrsz-ú úton kerüljön kihelyezésre „Mindkét irányból behajtani tilos” tábla, kiegészítve „kivéve mezőgazdasági vontató” táblával az előterjesztés 4. sz. mellékletében foglalt térkép szerint. A korlátozás annak érdekében szükséges, hogy megszüntetésre kerülhessen a rendszeresen személy-, illetve tehergépjárművekkel történő illegális hulladéklerakás.

1. **A Bartók B. krt. 40., a Rohonci út, Perintparti sétány által határolt terület forgalmi rendjének megváltoztatása**

Dr. Czeglédy Csaba képviselő úr azzal a kéréssel fordult Önkormányzatunkhoz, hogy a Bartók B. krt. 40., a Rohonci út, Perintparti sétány által határolt területen 1900-700 óra között kizárólag személygépjárművek használhassák a parkolókat. A parkolás átalakítása érdekében a jelenlegi „Lakó-pihenő övezet” táblák eltávolítása, valamint a 216/2023. (XI.28.) VISB számú határozat 1. pontjának visszavonása szükséges. Az új forgalmi rend kialakítása érdekében „30-as korlátozott sebességű övezet” tábla, „Várakozási övezet (zóna)” tábla kiegészítve „Kizárólag személygépjárművek részére 1900-700 óra között” kerül kihelyezésre az előterjesztés 5. sz. mellékletében foglalt térkép szerint. Az új forgalmi rend változtatásáról a szükséges egyeztetések lefolytatásra kerültek a rendőrséggel, valamint a közlekedési hatósággal.

1. **Perintparti sétány 15. sz. ingatlan előtt megállási korlátozás visszavonása**

Dr. Czeglédy Csaba képviselő úr azzal a kéréssel fordult Önkormányzatunkhoz a hozzá érkezett lakossági bejelentések alapján, hogy a Perintparti sétány 15. sz. ingatlan előtt kihelyezett „Megállni tilos” tábla kerüljön megszüntetésre az előterjesztés 6. sz. mellékletében foglalt térkép szerint a helyszínen tapasztalt parkolási helyzetre tekintettel, illetve annak eltávolítása a forgalom biztonságát sem veszélyezteti.

1. **Kenderesi utcai kavicsos parkoló forgalmi rendjének megváltoztatása**

A Bartók B. krt. 40., a Rohonci út, Perintparti sétány által határolt területforgalmi rendjének változása indokolja, hogy a Kenderesi utcában lévő kavicsos parkolót a 3,5 tonnát nem meghaladó tehergépjárművek is igénybe tudják venni, így „Várakozóhely a közlekedési korlátozás alá eső 3,5 t tehergépkocsik részére” tábla kerül kihelyezésre az előterjesztés 7. sz. mellékletében foglalt térkép szerint. Ezen forgalmi rend változtatással biztosított, hogy a Bartók B. krt. 40., a Rohonci út, Perintparti sétány által határolt területről kiszoruló tehergépjárművek a lakóhelyükhöz közel álljanak meg.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságokat, hogy az előterjesztést megtárgyalni és a határozati javaslatokat elfogadni szíveskedjen.

**Szombathely, 2024. december „ ”**

/: **Horváth Soma** :/

**I.**

**HATÁROZATI JAVASLAT**

**….…./2024. (XII.16.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a Vépi úton a VASIVÍZ Zrt. telephelyének bejáratától a Kolozsvár utcáig a déli oldalonmegállási korlátozás kerüljön bevezetésre az 1. sz. melléklet szerint.
2. A Bizottság javasolja, hogy a Jegenye utcában a Nyitra Utcai Általános Iskola oldalán megállási korlátozás kerüljön bevezetésre a 2. sz. melléklet szerint.
3. A Bizottság javasolja, hogy a Verseny utca végén „ÁLLJ! Elsőbbségadás kötelező” tábla kerüljön kihelyezésre a 3. sz. melléklet szerint.
4. A Bizottság javasolja, hogy aZanat városrész előtt, a mezőgazdasági felüljáróra felvezető 01225/3 hrsz-ú úton „Mindkét irányból behajtani tilos” tábla kiegészítve „kivéve mezőgazdasági vontató” táblával kerüljön kihelyezésre a 4. sz. melléklet szerint.
5. A Bizottság javasolja, hogy a Bartók B. krt. 40., a Rohonci út, Perintparti sétány által határolt területen jelenleg érvényben lévő „Lakó-pihenő övezet” kialakításáról szóló 216/2023. (XI.28.) VISB számú határozat 1. pontja kerüljön visszavonásra és az új forgalmi rend kialakításához az érintett területen „30-as korlátozott sebességű övezet” tábla, „Várakozási övezet (zóna)” tábla kiegészítve „Kizárólag személygépjárművek részére 1900-700 óra között” kerüljön kihelyezésre az 5. sz. melléklet szerint.
6. A Bizottság javasolja, hogy a Perintparti sétány 15. sz. ingatlan előtt megállási korlátozás kerüljön megszüntetésre a 6. sz. melléklet szerint.
7. A Bizottság javasolja, hogy a Kenderesi utcai kavicsos parkolóban „Várakozóhely a közlekedési korlátozás alá eső 3,5 t tehergépkocsik részére” jelzőtábla kerüljön kihelyezésre a 7. sz. melléklet szerint.

**Felelős:** Dr. Nemény András, polgármester

Horváth Soma, alpolgármester

Kelemen Krisztián, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** azonnal

**II.**

**HATÁROZATI JAVASLAT**

**….…./2024. (XII.17.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Vépi úton a VASIVÍZ Zrt. telephelyének bejáratától a Kolozsvár utcáig a déli oldalonmegállási korlátozás kerüljön bevezetésre az 1. sz. melléklet szerint.
2. A Bizottság egyetért azzal, hogy a Jegenye utcában a Nyitra Utcai Általános Iskola oldalán megállási korlátozás kerüljön bevezetésre a 2. sz. melléklet szerint.
3. A Bizottság egyetért azzal, hogy a Verseny utca végén „ÁLLJ! Elsőbbségadás kötelező” tábla kerüljön kihelyezésre a 3. sz. melléklet szerint.
4. A Bizottság egyetért azzal, hogy aZanat városrész előtt, a mezőgazdasági felüljáróra felvezető 01225/3 hrsz-ú úton „Mindkét irányból behajtani tilos” tábla kiegészítve „kivéve mezőgazdasági vontató” táblával kerüljön kihelyezésre a 4. sz. melléklet szerint.
5. A Bizottság egyetért azzal, hogy a Bartók B. krt. 40., a Rohonci út, Perintparti sétány által határolt területen jelenleg érvényben lévő „Lakó-pihenő övezet” kialakításáról szóló 216/2023. (XI.28.) VISB számú határozat 1. pontja kerüljön visszavonásra és az új forgalmi rend kialakításához az érintett területen „30-as korlátozott sebességű övezet” tábla, „Várakozási övezet (zóna)” tábla kiegészítve „Kizárólag személygépjárművek részére 1900-700 óra között” kerüljön kihelyezésre az 5. sz. melléklet szerint.
6. A Bizottság egyetért azzal, hogy a Perintparti sétány 15. sz. ingatlan előtt megállási korlátozás kerüljön megszüntetésre a 6. sz. melléklet szerint.
7. A Bizottság egyetért azzal, hogy a Kenderesi utcai kavicsos parkolóban „Várakozóhely a közlekedési korlátozás alá eső 3,5 t tehergépkocsik részére” jelzőtábla kerüljön kihelyezésre a 7. sz. melléklet szerint.
8. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

Tóth Kálmán, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** azonnal